ক্রিকেট রানাকে টানত ছোটবেলা থেকেই। ভালো ক্রিকেটারও হয়ে উঠেছিলেন। জামালপুরের ছেলে। ঢাকায়ও খেলেছেন। দ্বিতীয় বিভাগে শেখ রাসেল ক্রিকেট ক্লাবের অধিনায়ক হয়েছিলেন। ব্যবসাতেও উন্নতি করেছিলেন। মোটরসাইকেল চালাতে পছন্দ করতেন। নতুন মডেলের মোটরবাইক বাজারে এলে রানার কেনা চাই। ২০১৭ সালের ২ ফেব্রুয়ারি সকালে বাইক চালিয়ে ব্যবসার কাজে যাচ্ছিলেন ইসলামপুর। নসিমনের সঙ্গে ধাক্কা খেয়ে ঘটনাস্থলেই প্রাণ হারান।